LOXLEY เข้าถือหุ้น QTC สัดส่วน 5.85% พร้อมโอนหุ้น L Solar1 ทั้งหมดให้กลุ่ม QTC
LOXLEY เข้าถือหุ้น QTC ในสัดส่วน 5.85% พร้อมโอนหุ้น L Solar1 ทั้งหมดให้กลุ่ม QTC
22 ก.ย. 2560

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งวานนี้(20 ก.ย.) บริษัท ล็อกซเล่ย์ จำกัด (มหาชน) หรือ LOXLEY ได้มาซึ่งหลักทรัพย์ บริษัท คิวทีซี เอนเนอร์ยี่ จำกัด (มหาชน) หรือ QTC จำนวน  5.85% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการได้มาคิดเป็น  5.85% ของสิทธิออกเสียงทั้งหมดของกิจการ
ทั้งนี้ การได้มาซึ่งหุ้น QTC ดังกล่าว เป็นไปตามที่ประชุมคณะกรรมการของ LOXLEY เมื่อวันที่ 19 มิ.ย.60 ที่อนุมัติให้บริษัทขายเงินลงทุนทั้งหมดใน บริษัท แอล โซลาร์ 1 จำกัด (L Solar1) ซึ่งเป็นบริษัทย่อยที่บริษัทถือหุ้นอยู่ 70% ของจำนวนหุ้นทั้งหมดของ L Solar 1 ให้แก่ บริษัท คิวทีซี โกลบอล พาวเวอร์ จำกัด (QTCGP) ซึ่งเป็นบริษัทย่อยของ QTC
โดยเมื่อวันที่ 20 ก.ย.ที่ผ่านมา LOXLEY ได้เข้าเป็นผู้ถือหุ้นของ QTC และ วันที่ 21 ก.ย. LOXLEY ได้โอนหุ้นใน บริษัท แอลโซลาร์ 1 จำกัด ให้กับ QTCGP เป็นที่เรียบร้อยแล้ว